Hvis flyet ditt kanselleres og det ikke er andre muligheter for reise hjem som gjør at du rekker jobb, så er dette forhold utenfor din kontroll. Derfor skal dette ikke medføre konsekvenser for arbeidsforholdet ditt, men du må snarest mulig ta kontakt med arbeidsgiver.   Ved å gi arbeidsgiveren informasjon, kan arbeidsgiver bedre ivareta driften når du fortsatt må være borte.   Da kan du også finne løsninger med arbeidsgiver på hvordan det ekstra fraværet ditt skal løses. Hvis du fortsatt har ferie eller avspaseringsdager til gode, så må du være forberedt på å ta i bruk disse. Dersom du ikke har ferie til gode, kan dere ha dialog om ulønnet permisjon. Dersom du har arbeid som lar seg utføre fra der du er, og du har med deg det nødvendige utstyret for arbeidsutførelse, kan du ha dialog med arbeidsgiver om muligheten til å jobbe fra der du er inntil du får reist hjem.